След смъртта на Деметрий през 229 г. пр.н.е. Аристомах оценява настъпилата слабост на Македония и с помощта на Арат се съгласява да се откаже от тиранството, по подобие на тирана на Мегалополис Лидиад, срещу плащане от страна на ахейците на 50 таланта за наемната му войска. Това довежда до присъединяването на Аргос към Ахейския съюз. Като награда за действията си Аристомах е избран за стратег на съюза през 228 - 227 г. пр.н.е.. В тази си роля той ръководи военните действия срещу цар Клеомен III, но въпреки численото превъзходство на силите му Аристомах е убеден от Арат да не влиза в решителна битка със спартанския цар до края на мандата си като стратег.